यह विरोधाभास क्यों है कि खरीदार नहीं है, इसके बावजूद मकान बनते जा रहे हैं? दरअसल रियल इस्टेट कम्पनियाँ इतनी तेजी से उन लोगों के लिए मकान बनाती तथा बेचती जा रही हैं जो निवेश करने की स्थिति में हैं और सट्टेबाजी की उम्मीद में अपने निवेश में भारी रिटर्न की ताक में रहते हैं। दूसरे शब्दों में, ये मकान रहने के लिए नहीं, ऊँची कीमतों पर बेचने के लिए बन रहे हैं, इनमें अच्छा खासा ब्लैक मनी लगी है। अगर हम उद्यमियों के संगठन ‘फिक्की’ के अध्ययन ‘ए स्टडी ऑन वाइडेनिंग ऑफ टैक्स बेस एण्ड टेकलिंग ब्लैक मनी’ देखें ( जो फरवरी 2015 में प्रकाशित हुई थी : संदर्भ वही) तो वह इसी बात की ताईद करते हुए बताती है कि ‘भारत में रियल इस्टेट का क्षेत्रा ऐसा क्षेत्र है जिसमें भारत की अर्थव्यवस्था के सकल घरेलू उत्पाद का लगभग 11 फीसदी लगा है। वर्ष 2012-13 का अध्ययन बताता है कि रियल इस्टेट सेक्टर में ब्लैक मनी का सबसे अधिक हिस्सा लगा हुआ है।’